wickkiey/tamil-wikipedia-markdown huggingface dataset:
# ஆகாசிகங்கை அருவி

**ஆகாசிகங்கை அருவி** (*Akashiganga Waterfalls*) இந்தியாவின் அசாம் மாநிலத்தில் ஹொஜாய் மாவட்டத்தில் அமைந்துள்ளது. இது 900 மீட்டர் (3,000 அடி) உயரத்தில் அடர்ந்த காடுகள் நிறைந்த மலையிலிருந்து எழுகிறது. அருவி 140 அடி (43 மீ) கீழே விழுகிறது. மேலும் இங்கு சிவனுக்கு அர்ப்பணிக்கப்பட்ட கோவில் ஒன்று உள்ளது. இந்த அருவி பயபக்தியுடன் வழிபடப்படுகிறது. மேலும் பக்தர்கள் மாக் பிஹுவின் மத நிகழ்வில் குளிப்பதற்கு இங்கு வருகை தருகின்றனர்.  

## அமைவிடம்
இது டோபோகா நகரத்திலிருந்து 11.6 கிமீ தொலைவில் தேசிய நெடுஞ்சாலை 36 இல் உள்ளது.  

## புராணக் கதை
தாட்சாயிணி புராணத்தின் படி, சிவன் தனது மனைவி சதியின் உடலை சுமந்துகொண்டு பெரும் கோபத்தில் பிரபஞ்சம் முழுவதும் சுற்றித் திரிந்தார். சிவனை தனது இயல்பான நிலைக்கு கொண்டு வருவதற்காக விஷ்ணு சதியின் இறந்த உடலை தனது சக்கரத்தால் சிதைத்தார். அப்போது அவரது தலை ஆகாசிகங்கை அருகே விழுந்ததாக நம்பப்படுகிறது. எனவே, அசாமில் மாக் பிஹு என்று அழைக்கப்படும் மகர சங்கராந்தி தினத்தன்று, தங்கள் பாவங்களைக் கழுவுவதற்காக புனித அருவியில் நீராடுவதற்காக அதிக எண்ணிக்கையில் வருகை தரும் இந்துக்களின் புனித யாத்திரைத் தலமாக இது விளங்குகிறது.  

## அம்சங்கள்
அருவியானது பாப்லாங் எனப்படும் நீரோடையை உருவாக்குகிறது. காளிகா புராணத்தின் 18வது அத்தியாயத்தில் ஆகாசிகங்கையின் பெயர் குறிப்பிடப்பட்டுள்ளது.  

2010 ஆம் ஆண்டு அசாம் மாநிலத்தின் தலைநகரான திஸ்பூரில் சுற்றுலாவை மேம்படுத்துவதற்காக அருவியைச் சுற்றியுள்ள குடிநீர், மின்சாரம் மற்றும் அழகியல் போன்ற உள்கட்டமைப்பு வசதிகளை மேம்படுத்த 42 லட்சம் ரூபாய் முதலீடு செய்ய முன்மொழிந்தது. அருவியின் நீரின் தரத்தில் புளோரைடு உள்ளடக்கத்தைக் கருத்தில் கொண்டு, அசாம் சுற்றுலா வளர்ச்சிக் கழகம் நீர் விநியோகத்திற்கான மாற்று ஆதாரத்தை பரிந்துரைத்தது.
# கெச்சியோபல்ரி ஏரி


**கெச்சியோபல்ரி ஏரி** (*Khecheopalri Lake*) முதலில் **கா-சோட்-பல்ரி** (**Kha-Chot-Palri)** ( பத்மசாம்பவரின் சொர்க்கம் என்று பொருள்) என்று அழைக்கப்பட்டது. வடகிழக்கு இந்திய மாநிலமான சிக்கிமின் மேற்கு சிக்கிம் மாவட்டத்தில் கேங்டாக்கிற்கு மேற்கே 147 கிலோமீட்டர் (91 மைல்) தொலைவில் கெச்சியோபல்ரி கிராமத்திற்கு அருகில் அமைந்துள்ளது.  

பெல்லிங் நகரின் வடமேற்கில் 34 கிலோமீட்டர்கள் (21 மைல்) தொலைவில் அமைந்துள்ள இந்த ஏரி பௌத்தர்கள் மற்றும் இந்துக்கள் இருவருக்கும் புனிதமானது. மேலும் இது ஒரு விருப்பத்தை நிறைவேற்றும் ஏரியாக நம்பப்படுகிறது. ஏரியின் உள்ளூர் பெயர் *ஷோ டிஸோ ஷோ*, அதாவது "ஓ லேடி, இங்கே உட்காருங்கள்". ஏரியின் பிரபலமாக அறியப்பட்ட பெயர், அதன் இருப்பிடத்தை கருத்தில் கொண்டு கெச்சியோபல்ரி ஏரி என அழைக்கப்படுகிறது. இது கெச்சியோபல்ரி மலையின் மத்தியில் அமைந்துள்ளது. இது ஒரு புனிதமான மலையாகவும் கருதப்படுகிறது.  

அரிசி பள்ளத்தாக்கு என்று பொருள்படும் "தெமாசாங்" பள்ளத்தாக்கின் மிகவும் மதிக்கப்படும் பள்ளத்தாக்கின் ஒருங்கிணைந்த பகுதியாக இந்த ஏரி உள்ளது. இந்த நிலப்பரப்பு பௌத்த அறிஞர் பத்மசாம்பவரால் ஆசீர்வதிக்கப்பட்ட மறைக்கப்பட்ட பொக்கிஷங்களின் நிலம் என்றும் அழைக்கப்படுகிறது.ஏரியின் ஒரு சுவாரஸ்யமான அம்சம் என்னவென்றால், ஏரியின் மீது இலைகள் மிதக்க அனுமதிக்கப்படுவதில்லை. இது ஏரியின் மேற்பரப்பில் விழுந்தவுடன் அவற்றை பறவைகளால் எடுக்கப்படுகிறது.  

## திருவிழா
புனிதமான இந்த ஏரி "ஆசைகளை நிறைவேற்றும் ஏரி" என்று அறியப்படுவதால் இதைச்சுற்றி, நாட்டுப்புறக் கதைகள் மற்றும் புராணக்கதைகள் பல உள்ளன. நாட்டுப்புறக் கதைகள் ஆழ்ந்த மத ஆர்வத்தை உருவாக்கியுள்ளன. இதன் விளைவாக ஏரியின் நீர் சடங்குககளைச் செய்ய மட்டுமே பயன்படுத்த அனுமதிக்கப்படுகிறது. இதன் விளைவாக, மிகப்பெரிய திருவிழாக்களில் ஒன்றான மதக் கண்காட்சி, *மாகே பூர்ணே*யில் (மார்ச்/ஏப்ரல்) இரண்டு நாட்களுக்கு இங்கு நடத்தப்படுகிறது. இதில் சிக்கிம், பூட்டான், நேபாளம் மற்றும் இந்தியாவின் அனைத்துப் பகுதிகளிலிருந்தும் ஏராளமான யாத்ரீகர்கள் கலந்து கொள்கின்றனர். அவர்கள் ஏரிக்கு உணவுப் பொருட்களை வழங்குகிறார்கள். மேலும்,ஏரியின் நீரை பிரசாதமாக எடுத்துச் செல்கிறார்கள். சிவன் "ஏரிக்குள் ஆழ்ந்த தியானத்தில்" இருப்பதாக மக்கள் நம்புகிறார்கள். இந்த திருவிழாவின் போது, புனித யாத்ரீகர்கள் மூங்கில் படகுகளில் *கடாக்களால்* கட்டப்பட்ட வெண்ணெய் விளக்குகளை ஏரியில் மிதக்க விடுகிறார்கள். மாலை நேரங்களில் பக்தியின் அடையாளமாக பிரார்த்தனைகள் செய்து, பல உணவுப் பிரசாதங்களாஇ அனைவருக்கும் அளிக்கிறார்கள்.  

சோ-சோ என்பது, ஏலக்காய் அறுவடைக்குப் பிறகு, மக்களுக்கு உணவு வழங்கியதற்கு நன்றி தெரிவிக்கும் வகையில் அக்டோபர் மாதத்தில் இங்கு கொண்டாடப்படும் மற்றொரு திருவிழா ஆகும்.  

## இதனையும் பார்க்கவும்

- சாங்கு ஏரி

## புகைப்படங்கள்
# மளவள்ளி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1952 | பி. பி. நாகராஜ மூர்த்தி | கிசான் மஸ்தூர் பிரஜா கட்சி |  |
| எம். சிக்கலிங்கய்யா | இந்திய தேசிய காங்கிரஸ் |  |  |
| எம். மல்லிகார்ஜுன சுவாமி |  |  |  |
| 1967 | எம். மல்லிகார்ஜுன சுவாமி |  |  |
| 1972 |  |  |  |
| 1978 | கே. எல். மாரிசுவாமி | ஜனதா கட்சி |  |
| 1983 | பி. சோமசேகர் |  |  |
| 1985 |  |  |  |
| 1989 | மல்லாஜம்மா | இந்திய தேசிய காங்கிரஸ் |  |
| 1994 | பி. சோமசேகர் | ஜனதா தளம் |  |
| 1999 | ஐக்கிய ஜனதா தளம் |  |  |
| 2004 | கே. அன்னதானி | மதச்சார்பற்ற ஜனதா தளம் |  |
| 2008 | பி. எம். நரேந்திரசுவாமி | சுயேச்சை |  |
| 2013 | இந்திய தேசிய காங்கிரஸ் |  |  |
| 2018 | கே. அன்னதானி | மதச்சார்பற்ற ஜனதா தளம் |  |
| 2023 | பி. எம். நரேந்திரசுவாமி | இந்திய தேசிய காங்கிரஸ் | } |
# நபின் சந்திர பர்தோலாய்



**நபின் சந்திர பர்தோலாய்** (*Nabin Chandra Bardoloi*) இந்தியாவைச் சேர்ந்த ஓர் அரசியல்வாதியாவார். 1875 ஆம் ஆண்டு இவர் பிறந்தார். அசாம் மாநிலத்தின் இந்திய தேசிய காங்கிரசு கட்சியின் உறுப்பினரான இவர் ஓர் எழுத்தாளராகவும் செயற்பட்டார். நபின் சந்திர பர்தோலாயின் மகள் நளினி பாலா தேவியும் ஒரு குறிப்பிடத்தக்க அசாமிய கவிஞர் மற்றும் எழுத்தாளர் ஆவார். நபின் தனது வாழ்க்கை வரலாற்றை சுமிருதிர் தீர்த்தா (1948) என்று தலைப்பிட்டு எழுதினார்.  

}}
# அஜய் குமார் பல்லா



**அஜய் குமார் பல்லா** (*Ajay Kumar Bhalla*)(பி. 26 நவம்பர் 1960) என்பவர் இந்தியாவின் மணிப்பூர் மாநில ஆளுநர் ஆவார். இவர் இந்தியாவின் மேனாள் உள்துறைச் செயலாளர் ஆவார். இவர் 23 ஆகத்து 2019 முதல் 22 ஆகத்து 2024 வரை இப்பதவியிலிருந்தார்.  

1984ஆம் ஆண்டின் அசாம் மேகாலயா பணியிடைப் பிரிவை சேர்ந்த மூத்த இந்திய ஆட்சிப் பணி அதிகாரி ஆவார். ஆகத்து 2020, 2021, 2022, 2023 ஆகிய ஆண்டுகளில் பணிநீட்டிப்புகளைப் பெற்றார்.
# அரசு மருத்துவக் கல்லூரி, விழுப்புரம்

**id="5" |அரசு விழுப்புரம் மருத்துவக் கல்லூரி & மருத்துவமனை**

| } |
| --- |
**அரசு மருத்துவக் கல்லூரி**, **விழுப்புரம்** (*Government Villupuram Medical College*) என்பது இந்தியாவின் தமிழ்நாடு மாநிலத்தில் விழுப்புரம் மாவட்டம் உள்ள முண்டியம்பாக்கம் கிராமத்தில் 2010-ல் நிறுவப்பட்ட மருத்துவக் கல்வி நிறுவனம் ஆகும்.  

## படிப்புகள்
இக்கல்லூரி ஆண்டுக்கு 100 *எம்பிபிஎஸ்* பட்ட மாணவர்களை அனுமதிக்கின்றது. இதில் 85 மாநில ஒதுக்கீட்டு இடங்கள் மற்றும் 15 அகில இந்திய ஒதுக்கீடு அடிப்படையில் நிரப்பப்படுகிறது. இக்கல்லூரியில் ஆண்டுக்கு 140 துணை சுகாதார அறிவியல்/மருத்துவம் சார்ந்த பட்டப்படிப்பு மாணவர்களையும் 130 துணை சுகாதார அறிவியல்/பட்டய மாணவர்களுக்கும் கல்வியினை வழங்குகிறது. விழுப்புரம், அரசு மருத்துவக் கல்லூரி, புது தில்லியில் உள்ள இந்திய மருத்துவக் கழகத்தினால் அங்கீகரிக்கப்பட்ட மருத்துவக் கல்லூரி.  

முதுகலை மருத்துவப் பட்டப்படிப்புகள் 2019-20 கல்வியாண்டிலிருந்து 5 சிறப்புத் துறைகளின் கீழ் ஆண்டுக்கு 40 மருத்துவர்களைச் சேர்க்கும் வகையில் செயல்படுகிறது.  

மருத்துவப் படிப்புகளைத் தவிர, மருத்துவக் கல்லூரி செவிலியர் மாணவர்களுக்கான அங்கீகரிக்கப்பட்ட பயிற்சி மையமாகவும் செயல்படுகிறது.  

## மருத்துவமனை
கல்லூரியானது 650 கற்பித்தல் படுக்கைகள் மற்றும் 500 கற்பித்தல் அல்லாத படுக்கைகள் நோயாளிகளின் பராமரிப்பு மருத்துவமனையுடன் இணைந்துள்ளது. இது தமிழ்நாடு விபத்து மற்றும் அவசர சிகிச்சை முன்முயற்சியின் கீழ் ஒரு அவசர சிகிச்சைப் பிரிவு மற்றும் புற்றுநோயியல், அறுவைசிகிச்சை செரிமானம், சிறுநீரகம் மற்றும் குழந்தை அறுவை சிகிச்சை உள்ளிட்ட சிறப்புப் பிரிவுகளை உள்ளடக்கியது. இந்த மருத்துவமனையில் மத்திய ஆய்வகம், கணினி ஊடச்சு வரைவு மையம், நகில்வரைவு பிரிவு மற்றும் வழக்கமான ஊடுகதிர் மற்றும் மீயொலி வரைவி சேவைகள் உள்ளன.  

இக்கல்லூரியானது தமிழ்நாடு டாக்டர் எம்ஜிஆர் மருத்துவப் பல்கலைக்கழகம், கிண்டி, சென்னையுடன் இணைக்கப்பட்டுள்ளது. இக்நிர்வாகம் தமிழ்நாடு அரசின் சுகாதாரம் மற்றும் குடும்ப நலத் துறையின் மருத்துவக் கல்வி இயக்குநரகத்தால் நிர்வகிக்கப்படுகிறது.  

## விடுதி வசதிகள்
இக்கல்லூரியில் 500 இளநிலை மருத்துவ மாணவர்கள், பயிற்சியாளர்கள் மற்றும் முதுகலை பட்டதாரிகளுக்கு வளாகத்தில் ஆண் மற்றும் பெண் தங்க தனித்தனி விடுதி வசதிகள் உள்ளன. இது மருத்துவர்கள் மற்றும் செவிலியர்களுக்கான குடியிருப்புகளையும் கொண்டுள்ளது.  

## மத்திய நூலகம்
1600 சதுர மீட்டர் பரப்பளவில் 100 மாணவர்கள் அமரும் வகையில் மத்திய நூலகம் கட்டப்பட்டது. இது 2015ஆம் ஆண்டு நிலவரப்படி 7000 பாடப்புத்தகங்கள் மற்றும் குறிப்பு புத்தகங்கள் மற்றும் 100 மருத்துவ இதழ்களை வைத்திருந்தது.  

இந்த நூலகத்தில் தேசிய மற்றும் சர்வதேச இணையவழியிலான பத்திரிகைகளுக்கான அணுகலுடன் மின் நூலக வசதியும் உள்ளது.  

## மருத்துவக் கல்வி பிரிவு
மருத்துவக் கல்விப் பிரிவு கல்லூரி கட்டிடத்தின் மூன்றாவது மாடியில் அமைந்துள்ளது. இது 250 இருக்கைகளுடன் செயல்படுகிறது. பட்டதாரி மருத்துவக் கல்விக்கான இந்திய மருத்துவக் கழக ஒழுங்குமுறை 1997 ஆசிரிய உறுப்பினர்கள் நவீன கல்வித் தொழில்நுட்பத்தைப் பயன்படுத்த வேண்டும் என்று வலியுறுத்தியது. இந்த நோக்கத்தை அடைவதற்கு, ஆசிரிய மேம்பாட்டிற்காக மருத்துவக் கல்வி அலகுகள் / துறைகள் நிறுவப்பட்டு, ஆசிரியர்களுக்கு கற்றல் வளங்களை வழங்கல் திட்டங்கள் உருவாக்கப்பட்டன.  

## சுகாதார காப்பீட்டு திட்டம்
தமிழக அரசின் முன்முயற்சியின் ஒரு பகுதியாக, முதலமைச்சரின் விரிவான மருத்துவக் காப்பீட்டுத் திட்டம் இம்மருத்துவமனையில் செயல்படுத்தப்படுகிறது.
# அஃப்தாபுத்தின்


**அஃப்தாபுத்தின்** (*Aftabuddin*) இந்தியாவைச் சேர்ந்த ஓர் அரசியல்வாதியாவார். அஃப்தாபுத்தின் முல்லா என்ற பெயராலும் இவர் அறியப்படுகிறார். அசாம் மாநிலத்தைச் சேர்ந்த இந்திய தேசிய காங்கிரசு கட்சியின் அரசியல்வாதியாக செயல்பட்டார். இயலேசுவர் தொகுதியில் வெற்றிபெற்று அசாம் மாநிலத்தின் சட்டமன்றத்தில் ஓர் உறுப்பினராக உள்ளார். 2001 ஆம் ஆண்டு முதல் 2006 ஆம் ஆண்டு வரை இயலேசுவர் தொகுதியில் அசாம் மாநில சட்டமன்ற உறுப்பினராக இருந்தார்.
# ஆசுபிதோலைட்டு



**ஆசுபிதோலைட்டு** (*Aspidolite*) என்பது NaMg<sub>3</sub>AlSi<sub>3</sub>O<sub>10</sub>(OH)<sub>2</sub> என்ற மூலக்கூற்று வாய்ப்பாட்டால் விவ்ரிக்கப்படும் ஒரு கனிமமாகும். மைக்கா குழுவைச் சேர்ந்த பைலோசிலிக்கேட்டு கனிமம் என்று இது வகைப்படுத்தப்படுகிறது. பைலோகோபைட்டு என்ற மக்னீசியம் மிகு கனிமத்தின் சோடியம் ஒப்புமை கொண்ட கனிமம் என்றும் ஆசுபிதோலைட்டு அறியப்படுகிறது. பன்னாட்டு கனிமவியல் சங்கம் Asp என்ற குறியீட்டால் ஆசுபிதோலைட்டு கனிமத்தை அடையாளப்படுத்துகிறது.
# மெண்டோசைட்டு



**மெண்டோசைட்டு** (*Mendozite*) என்பது NaAl(SO<sub>4</sub>)<sub>2</sub>·11H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். படிகாரம் வரிசை தொடர்களில் ஒன்றான சல்பேட்டு கனிமமாக இது வகைப்படுத்தப்படுகிறது. சோடியம் அலுமினியம் சல்பேட்டின் (சோடா ஆலம்) நீரேற்றப்பட்ட வடிவமாக மெண்டோசைட்டு அறியப்படுகிறது.  

பன்னாட்டு கனிமவியல் சங்கம் மெண்டோசைட்டு கனிமத்தை Mz என்ற குறியீட்டால் அடையாளப்படுத்துகிறது.  

1868 ஆம் ஆண்டு மேற்கு அர்கெந்தினாவில் கண்டுபிடிக்கப்பட்டது, சான் இயூவான் அருகே மெண்டோசைட்டு கண்டுபிடிக்கப்பட்டது. சரியான இடம் அறியப்படாமல் ஆனால் "சான் இய்யுவானின் மெண்டோசாவிற்கு அருகில் கிடைத்ததாக பின்னாளில் விவரிக்கப்பட்டது. மெண்டோசா நகரத்தில் கிடைத்ததால் கனிமத்திற்கும் மெண்டோசைட்டு என பெயரிடப்பட்டது. களிமண் முன்னிலையில் சல்பைடு தாதுக்களின் ஆக்சிசனேற்றமடையும் கனிம ஆவியாக்கிகளில் இக்கனிமம் காணப்படுகிறது. தண்ணீரில் மிகவும் நன்றாகக் கரையும். எனவே வறண்ட பகுதிகளில் மட்டுமே இதை காண முடியும். மிகவும் வறண்ட காலநிலையில் அறுநீரேற்றான தம்ருகைட்டு கனிமமாக மாறுகிறது.
# மன்மோகன் துடு


**மன்மோகன் துடு** (Manmohan Tudu) இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு சனவரி மாதம் 14 ஆம் தேதியன்று இவர் பிறந்தார். உதாலா சட்டமன்றத் தொகுதியின் 1 ஆவது, 2ஆவது, 3ஆவது மற்றும் 4ஆவது சட்டமன்றங்களில் உறுப்பினராகப் பணியாற்றினார். இந்திய தேசிய காங்கிரசு கட்சியின் உறுப்பினராக இந்திய நாடாளுமன்றத்தின் கீழ் சபையான மக்களவைக்கும் இவர் தேர்ந்தெடுக்கப்பட்டார். 2007 ஆம் ஆண்டு தன்னுடைய 85 ஆவது வயதில் மன்மோகன் துடு இறந்தார்.
# இரிபுநாத் சேத்



**இரிபுநாத் சேத்** (Ripunath Seth) இந்தியாவைச் சேர்ந்த ஓர் அரசியல்வாதியாவார். 1958 ஆம் ஆண்டு அக்டோபர் மாதம் 27 ஆம் தேதியன்று இவர் பிறந்தார். 1995 ஆம் ஆண்டு முதல் 2000 ஆம் ஆண்டு வரை ஒடிசா சட்டமன்றத்தில் இந்திய தேசிய காங்கிரசு கட்சியின் உறுப்பினராக இவர் செயல்பட்டார். 2022 ஆம் ஆண்டு மார்ச்சு மாதம் 27 ஆம் தேதியன்று இரிபுநாத் சேத் தனது 63 ஆம் வயதில் காலமானார்.
# உலூனா 23



| mission_type = சந்திரன் மாதிரி  
| operator =  
| COSPAR_ID = 1974-084A  
| SATCAT = 7491  
| mission_duration = 12&nbsp;days  

| spacecraft_bus = Ye-8-5M  
| manufacturer = இலாவோச்கின்  
| dry_mass =  
| launch_mass =  

| launch_date = &nbsp;UTC  
| launch_rocket = Proton-K/D  
| launch_site = பைக்கனூர் 81/24  
| launch_contractor =  
| last_contact =  

| orbit_epoch = 2 நவம்பர் 1974  
| orbit_reference = நிலா வட்டணை  
| orbit_regime =  
| orbit_periapsis =  
| orbit_apoapsis =  
| orbit_inclination = 138&nbsp;பாகைகள்  
| orbit_eccentricity = 0.00272  
| orbit_period = 119&nbsp;நிமிடங்கள்  
| apsis = selene  

| interplanetary =  
உலூனா 23 என்பது நிலாவி*ன்* மேற்பரப்பின் ஆழமான அகட்டுப் பதக்கூறைக் கொணர வடிவமைக்கப்பட்ட முதல் நிலாப் பதக்கூறு மாதிரி திரும்பும் விண்கலமாகும் (எனவே குறியீடு யே - 8 - 5 இல் இருந்து யே - 8 முதல் 5 எம் வரை என மாற்றப்பட்டது ). உலூனா 16 மற்றும் உ லூனா 20 ஆகியவை 0.3 மீட்டர் ஆழத்திலிருந்து அதக்கூறுகளை திருப்பி அனுப்பியபோது , புதிய விண்கலம் 2.5 மீட்டர் வரை தோண்ட வடிவமைக்கப்பட்டுள்ளது. அக்டோபர் 31 அன்று நடுவழித் திருத்தத்திற்குப் பிறகு உலூனா 23 1974,நவம்பர் 2, அன்று நிலாவை*ச்* சுற்றி வந்தது. வட்டணை அளவுருக்கள் 104 × 94 கிலோமீட்டர் 138 ′ சாய்வில் இருந்தன. வட்டணையில் மேலும் பல மாற்றங்களைத் தொடர்ந்து , விண்கலம் நவம்பர் 6 அன்ரு நிலா மேற்பரப்பில் இறங்கி , மேற் கிறிசியத்தின் தெற்குப் பகுதியில் தரையிறங்கியது. தரையிறங்கிய ஆயத்தொலைவுகள் 13 வடக்கு அகலாங்கு 62 கிழக்கு நெட்டாங்கு ஆகும். தரையிறங்கும் போது தரையிறங்கியின் துளையிடும் கருவி சதைவடைந்தது , இது நிலா மண் எடுத்துக்கொண்டு புவிக்குத் திரும்பும் முதன்மைப் பணியை நிறைவேற்றுவதைத் தடுத்தது. நிலையான தரையிறங்கியுடன் வரையறுக்கப்பட்ட அறிவியல் ஆய்வு திட்டத்தை நடத்த அறிவியலாளர்கள் ஒரு தற்காலிக திட்டத்தை உருவாக்கினர். கட்டுப்பாட்டாளர்கள் 1974 நவம்பர் 9 அன்றுவரை விண்கலத்துடன் தகவல் தொடர்பைப் பெற்றனர்.  

நாசா நிலா கண்காணிப்புச் சுற்றுகலன் எடுத்த உயர் பிரிதிறன் கொண்ட வட்டணை நிழற்படங்கள் மார்ச் 2012 இல் வெளியிடப்பட்டன. உலூனா 23 விண்கலம் *நிலா* மேற்பரப்பில் அதன் பக்கத்தில் கிடப்பதைக் காட்டியது. தரையிறங்கும் போது விண்கலம் பெயரளவு செங்குத்து மற்றும் / அல்லது கிடைமட்ட வேகங்களை விட கூடுதல் வேகத்தில் இருந்ததால் தரையிறங்க முன்கூட்டியே நகர்ந்தது.  

## பண்பாட்டில்
2007 பயோவேர் மாசு எப்பெக்ட்டு எனும் காணொலி விளையாட்டு நிறுவனம் இந்த விண்கலத்தின் சிதைந்த எச்சங்களை புவி நிலாவின் அணுகக்கூடிய பகுதிகளில் காட்டியது. இவை தற்போக்குப் பரவல் பொருட்களுக்காக காப்பாற்றப்படலாம்.
# எரித்ரோபிஜியா செம்பிட்டத் தில்லான்

**எரித்ரோபிஜியா செம்பிட்டத் தில்லான்** (அறிவியல் பெயர்: *Cecropis daurica erythropygia*) என்பது செம்பிட்டத் தில்லானின் துணையினம் ஆகும். இது இந்தியாவில் காணப்படுகிறது.  

## விளக்கம்
எரித்ரோபிஜியா செம்பிட்டத் தில்லானின் உடலின் மேற்பகுதி பளபளப்பான ஆழ்ந்த நீல நிறத்தில் இருக்கும். இதன் பிடரியில் செம்புழுப்புக் கறையைக் கொண்டதாகவும், பிட்டம் சிவந்த பழுப்பு நிறமாகவும் இருக்கும். இப்பறவை பறக்கும்போது இதன் பிட்டத்தில் உள்ள செம்பழுப்பு நன்றாகத் தெரியும். இதன் வால் நன்கு பிளவு பட்டதாக இருக்கும். உடலின் அடிப்பகுதி செம்மை தோய்ந்த வெண்மையாகச் சிறிய கரும் பழுப்புக் கோடுகள் நிறைந்ததாகக் காணப்படும்.  

## நடத்தை
இப்பறவை இந்தியாவில் பரவலாக காணப்படுகிறது. குறிப்பாக தென்னிந்தியா முழுவதும் காணப்படும். குளிர் காலத்தில் மிகுதியாகவும் மற்ற பருவங்களில் ஓரளவும் காண இயலும். இவற்றின் பழக்கவழக்கம் பிற தகைவிலான்களைப் போலவே ஆகும். இது உழவாரக் குருவி, புகைக் கறுப்பு நெடும்பாறைத் தகைவிலான் போன்றவற்றோடு சேர்ந்து மலைப் பள்ளத்தாகுகளில் திரியும்.  

## இனப்பெருக்கம்
எரித்ரோபிஜியா செம்பிட்டத் தில்லானின் பெப்ரவரி முதல் ஏப்ரல் வரை இனப்பெருக்கம் செய்கிறது. இது பாறைகளின் அடிப்பக்கம், பாலங்கள், வீட்டு முற்றம் ஆகியவற்றில் மண் உருண்டைகளைக் கொண்டு கோப்பை போல கூட்டினை அமைத்து அதில் நீண்ட் நுழைவாயிலையும் அமைக்கிறது. கூட்டில் மூன்று அல்லது நான்கு ஐந்து வரையிலான முட்டைகளை இடும். இதன் முட்டை வெண்மையாக எந்தக் கறைகளும் இன்றிக் காணப்படும். கூடு கட்டுவது, அடைக்காப்பது, குஞ்சுகளைப் பராமரிப்பது போன்ற்றறை ஆணும் பெண்ணும் இணைந்து மேற்கொள்கின்றன.
# புரு (வேத காலப் பழங்குடியினம்)


**புரு** (Puru) என்பவர்கள் ஓர் இருக்கு வேத காலப் பழங்குடியினம் அல்லது பழங்குடியினங்களின் கூட்டமைப்பு ஆவர். இவர்கள் அண். பொ. ஊ. மு. 1700 முதல் பொ. ஊ. மு. 1400 வரையிலான காலத்தில் அமைந்திருந்தனர். புரு பழங்குடியினத்தில் பல்வேறு பிரிவுகள் இருந்தன. அவற்றில் ஒரு பிரிவினர் பாரதர்கள் ஆவர். பெரும்பாலான இருக்கு வேதத்தில் இரு முக்கியமான பழங்குடியினங்களாகப் புருக்களும், பாரதர்களும் திகழ்கின்றனர். பாரதர்களின் மன்னர் சுதாசுவுக்கு எதிராகப் பல பிற குழுக்களைப் புருக்கள் கூட்டணி வைத்து எதிர்த்தனர். ஆனால், பத்து மன்னர்களின் போரில் தோற்கடிக்கப்பட்டனர்.  
## இதனையும் காண்க
- புரு
# கரும்பாய்மம்

வானியல் மற்றும் அண்டவியலில், **கரும்பாய்மம்** *(dark fluid)* சார்ந்த கோட்பாடுகள் கரும்பொருள் (வானியல்), இரண்டையும்கருப்பு ஆற்றல் ஒரே சட்டகத்தில் விளக்க முயலும் கோட்பாடுகளாகும்.  

## கண்ணோட்டம்
கரும்பாய்மம் ஒரு குறிப்பிட்ட வகையான பாய்மமாக கருதப்படுகிறது. இதன் ஈர்க்கும், விலக்கும் நடத்தைகள் கள ஆற்றல் அடர்த்தியைப் பொறுத்தது. இந்தக் கோட்பாட்டில், கரும்பாய்மம் பேரியான் அடர்த்தி செறிவாக இருக்கும் இடப் பகுதிகளில் கரும்பொருளைப் போல செயல்படுகிறது. ஏடல் என்னவென்றால் , கரும்பாய்மம் பொருளின் முன்னிலையில் இருக்கும்போது அது மெதுவாக குறைந்து அதைச் சுற்றி உறையும். பின்னர் அதைச் சுற்றி உறைவதற்கு அதிக கரும்பொருளை ஈர்க்கிறது , இதனால், அதற்கு அருகிலுள்ள ஈர்ப்பு விசை மிகுகிறது. இதன் விளைவு எப்போதும் இருக்கும். ஆனால் பால்வெளி போன்ற மிகப் பாரிய பொருண்மை முன்னிலையில் மட்டுமே இது கவனிக்கப்படுகிறது. இந்த விளக்கம் கரும்பொருளின் கோட்பாடுகளுக்கு ஒத்ததாகும் மேலும், கரும்பாய்மச் சமன்பாடுகளின் ஒரு சிறப்பு வழக்கு, கரும்பொருளை மீள்பெருக்கம் செய்வதாகவே அமைகிறது.  

மறுபுறம் , பால்வெளிகளுக்கு இடையிலான வெற்றிடங்களைப் போல ஒப்பீட்டளவில் சிறிய பொருள் உள்ள இடங்களில் , இந்தக் கருதுகோள் கரும்பாய்மமாக ஓய்வெடுப்பதோடு எதிர்மறை அழுத்தத்தையும் பெறுதல் எனக் கணிக்கப்பட்டுள்ளது. இவ்வாறு கரும்பாய்மம் கருப்பு ஆற்றலைப் போன்ற விளைவுடன் ஒரு விலக்கும் விசையாக மாறுகிறது.  

கரும்பாய்மம் விளைவில் கரும்பொருள், கருப்பாற்றலுக்கு அப்பாலும் செல்கிறது , ஏனெனில், இது பல்வேறு பொருள் அடர்த்தி நிகழ்வுகளின் கீழ் தொடர்ச்சியான ஈர்த்தல் விலக்கல் பண்புகளை கொண்டுள்ளது. உண்மையில் பல்வேறு பிற ஈர்ப்பு கோட்பாடுகளின் சிறப்பு நிகழ்வுகள் கரும்பொருளால் மீண்டும் உருவாக்கப்படுகின்றன, எ. கா. உப்புதல், கருப்பு ஆற்றல்(அளவன்புலம்), கே - சாறு, f(R) எனும் ஈர்ப்பு,) பொதுமைப்படுத்தப்பட்ட ஐன்சுட்டைன் ஈதர், f(K) எனும் ஐன்சுட்டைன் ஈதர் மாண்டு, டெவெசு, BSTV,போன்றவற்றைக் கருதலாம்.. கரும்பாய்மக் கோட்பாடு ஒரு குறிப்பிட்ட f (K+R) எனும் ஈர்ப்பு-ஈதர் படிமம் போன்ற புதிய படிமங்களையும் ஏற்கிறது. இது செம்பெயர்ச்சியையும் அடர்த்தியையும் சார்ந்த மாண்டு(MOND) பொருளுக்கு சுவையான திருத்தங்கள் செய்வதைக் குறிக்கிறது.  

## எளிய கற்பிதங்கள்
கரும்பாய்மம் இங்கு ஒரு நிலையான பாய்ம இயக்கவியல் படிமத்தைப் போல பகுப்பாய்வு செய்யப்படவில்லை , ஏனெனில் பாய்ம இயக்கவியலில் முழுமையான சமன்பாடுகள் தீர்க்க இன்னும் மிகவும்மாரியதாகவே உள்ளன. பொதுவான சாப்லிஜின் வளிமப் படிமம் போன்ற முறைப்படுத்தப்பட்ட பாய்ம இயக்க அணுகுமுறையே கரும்பாய்மத்தை படிமமாக்குவதற்கான ஒரு சிறந்த முறையாகும். ஆனால் தற்போது கணக்கீடுகள் சாத்தியமாக இருப்பதற்கு பல நோக்கீட்டுத் தரவு புள்ளிகள் தேவைப்படுகின்றன , மேலும் அண்டவியலாளர்களுக்கு போதுமான தரவு புள்ளிகள் கிடைக்கவில்லை. கருப்பாற்றல் கரும்பொருளுக்குமான பிற மாற்று அணுகுமுறைகளில் செய்யப்படுவதைப் போலவே , அளவிடக்கூடிய புலப் படிமங்கள்வழி கருதுகோளைப் படிமமாக்கி ஒரு எளிமைப்படுத்தும் நடவடிக்கை மேற்கொள்ளப்பட்டது.
# ஏட்ரியன் ஓல்சுடொக்

**ஏட்ரியன் ஓல்சுடொக்** அல்லது **ஏட்ரியன் ஹோல்ட்ஸ்டாக்** (Adrian Holdstock, பிறப்பு: ஏப்ரல் 27, 1970) ஒரு தென்னாப்பிரிக்கத் துடுப்பாட்ட நடுவர் மற்றும் முன்னாள் துடுப்பாட்ட வீரர் ஆவார். இவர் இப்போது பன்னாட்டுத் துடுப்பாட்ட நடுவராக பணியாற்றுகிறார். இவர் கிரிக்கெட் தென்னாப்பிரிக்காவின் முதல் தரப் போட்டிகளுக்கான நடுவர் குழுவின் அங்கத்தவராக உள்ளார்.  

## தொழில்
ஓல்சுடொக் 1989 மற்றும் 1993 க்கு இடையில் மேற்கு மாகாணத்திற்காக விளையாடினார். அதற்கு முன்பு போலண்ட் அணிக்காக 1993 மற்றும் 1995 இல் விளையாடினார் 2006 இல் பட்டியல் அ துடுப்பாட்ட நடுவராக அறிமுகமான இவர் 2007 இல் முதல் தரத் துடுப்பாட்ட நடுவராக அறிமுகமானார்  

2011 இல், ஓல்சுடொக் பன்னாட்டு இருபது20 போட்டி நடுவராக அறிமுகமானார். அவர் 2013 இல் மூன்று பன்னாட்டு ஒருநாள் போட்டிகளில் நடுவராக இருந்தார் சனவரி 2020 இல், தென்னாப்பிரிக்காவில் 2020 ஆம் ஆண்டு 19 வயதுக்குட்பட்டோருக்கான துடுப்பாட்ட உலகக் கோப்பை போட்டிக்கான பதினாறு நடுவர்களில் ஒருவராக அவர் பெயரிடப்பட்டார்.  

26 டிசம்பர் 2020 அன்று, தென்னாப்பிரிக்காவுக்கும் இலங்கைக்கும் இடையிலான முதல் தேர்வுப் போட்டியில், ஓல்சுடொக் தேர்வுப் போட்டி நடுவராக அறிமுகமானார்.  

2021 ஐசிசி ஆண்கள் இ20 உலகக் கோப்பைக்கான போட்டி நடுவர்களில் ஒருவராக அவர் தேர்ந்தெடுக்கப்பட்டார். மார்ச் 2023 இல், அலீம் தார் குழுவிலிருந்து வெளியேறியதை அடுத்து, பன்னாட்டுத் துடுப்பாட்ட அவையின் மேற்தட்டு நடுவர்கள் குழுவில் ஓல்சுடொக்கும் பாகிஸ்தானைச் சேர்ந்த மற்றும் அசான் ராசாவும் சேர்க்கப்பட்டனர்.
# குள்ள பூக்கொத்தி



**குள்ள பூக்கொத்தி** (*Pygmy flowerpecker*)(*டைகேயம் பிக்மேயம்*) என்பது டைகேயிடே குடும்பத்தில் உள்ள ஒரு வகை பறவை சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி ஆகும்.  

இதன் இயற்கையான வாழ்விடம் வெப்பமண்டல ஈரமான தாழ் நிலக் காடுகள் மற்றும் வெப்பமண்டல ஈரமான மலைக் காடுகள் ஆகும்.
# மஞ்சள் நிறப் பூங்கொத்தி



**மஞ்சள் நிறப் பூங்கொத்தி** (*Yellow-sided flowerpecker*)*Dicaeum aureolimbatum*)(*டைகேயம் ஆரியோலிம்பாட்டம்*) என்பது டைகேயிடே குடும்பத்தில் உள்ள பறவை சிற்றினமாகும். இது இந்தோனேசியாவில் உள்ள சுலவேசி மற்றும் அதனை ஒட்டிய தீவுகளில் காணப்படும் அகணிய உயிரி ஆகும்.  

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

## படங்கள்
# சாகுரா மாலிக்கு


**சாகுரா மாலிக்கு** (*Sahura Mallick*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியை சேர்ந்த இவர் 1974, 1980 மற்றும் 1995 ஆம் ஆண்டுகளில் ஒரிசா சட்டமன்ற உறுப்பினராகத் தேர்ந்தெடுக்கப்பட்டார். சாகுரா மாலிக்கு 2019 ஆம் ஆண்டு ஆகத்து மாதம் தனது 85 வயதில் இறந்தார்.
# ஐந்து கண்கள் கூட்டணி



**ஐந்து கண்கள்** (Five Eyes அல்லது FVEY) என்பது ஆத்திரேலியா, கனடா, நியூசிலாந்து, ஐக்கிய இராச்சியம் மற்றும் ஐக்கிய அமெரிக்கா ஆகிய நாடுகளை உள்ளடக்கிய ஓர் உளவுக் கூட்டணியாகும். இந்த நாடுகள் ஐக்கிய இராச்சியம் மற்றும் ஐக்கிய அமெரிக்கா இடையேயான ஒப்பந்தத்திற்கு தரப்பினர்களாக அமைந்துள்ளன. இந்த ஒப்பந்தமானது உளவுத் தகவல்களில் கூட்டு ஒத்துழைப்புக்காக ஏற்படுத்தப்பட்டதாகும். அலுவல்பூர்வமற்ற வகையில் ஐந்து கண்கள் என்பது இந்த நாடுகளின் உளவு அமைப்புகளின் குழுவை குறிக்கவும் பயன்படுத்தப்படுகிறது.
# ஜான் ஹார்ட்லி துராண்ட்

**ஜான் ஹார்ட்லி துராண்ட்** (*John Hartley Durrant*, 10 சனவரி 1863&ndash;18 சனவரி 1928) என்பவர் ஓர் ஆங்கிலேயப் பூச்சியியலாளர் ஆவார். இவர் செதிலிறக்கையினங்களில் சிறப்பு ஆய்வுகளை மேற்கொண்டவர் ஆவார். இவர் அரச பூச்சியியல் சங்கத்தின் ஆய்வாளராகப் பணியாற்றியுள்ளார்.  

துராண்ட் இங்கிலாந்தில் இட்ச்சின் என்ற இடத்தில் 1863 இல் பிறந்தார். இவர் உயிரியல் பெயரிடல் முறைமையில் ஆளுமை செலுத்தினார். வால்சிங்கம் பிரபு தாமசு டி கிரேயின் செயலாளராகப் பணியாற்றி, அவரது சேகரிப்புகளுக்குப் பொறுப்பாளராக இருந்தார். இவை இலண்டன் இயற்கை வரலாற்று அருங்காட்சியகத்திற்கு விடப்பட்டபோது, அவற்றைத் தொடர்ந்து பராமரிக்க வால்சிங்கம் துராண்டிற்கு நிதி வழங்கினார். துராண்ட் லயனல் வால்ட்டர் ரோத்சுசைல்டுடன் இணைந்து, *பிரித்தானியப் பறவையியல் வல்லுநர்கள் ஒன்றியத்தின் செதிலிறக்கையினங்கள்*, தெற்கு டச்சு நியூ கினியில் உள்ள பனி மலைகளில் வோலசுத்தன் பயணங்கள் பற்றிய பல அறிவியல் கட்டுரைகளை எழுதியுள்ளார்.  

இவரது சேகரிப்புகள் இலண்டனில் உள்ள இயற்கை வரலாற்று அருங்காட்சியகம், ஆக்ஸ்போர்டு பல்கலைக்கழக இயற்கை வரலாற்று அருங்காட்சியகத்தில் உள்ள ஹோப் துறை ஆகியவற்றிற்கு இடையே பிரிக்கப்பட்டுள்ளன.  

## உசாத்துணைகள்
- Anonym (1928). [Durrant, J. H.] *Entomologist's Monthly Magazine*. (3) 64 67.
- Busck, A. (1928). [Durrant, J. H.] *Proceedings of the Entomological Society of Washington*. 30 40.
- Collin, J. E. (1929). [Durrant, J. H.] *Proceedings of the Entomological Society of London*.
- Tams, W. H. T. (1928). [Durrant, J. H.] *Nature*. 121 214-215.
# நார்மன் கட்லர்


**நார்மன் கட்லர்** (Norman cutler) (பிறப்பு : 10 மே 1949) அமெரிக்காவைச் சேர்ந்த தமிழ்ப் பேராசிரியர் ஆவார். சிகாகோ பல்கலைக்கழகத்தில் செவ்வியல்காலத் தமிழ் இலக்கியம் மற்றும் இடைக்காலத் தமிழ் இலக்கியம் ஆகியவற்றில் ஆய்வுப் பணிகளைச் செய்தவர். சிகாகோ பல்கலைக்கழகத்தில் பேராசிரியராக இருந்த ஏ.கே.ராமானுஜத்திடம் தமிழ் கற்றவர். 24 பிப்ரவரி 2002 அன்று தனது 52 வயதில் காலமானார்.  

இவரைக் கௌரவிக்கும் வகையில் சிகாகோ பல்கலைக்கழகம் 2007இல் நடத்திய "முதலாம் தெற்காசிய இலக்கியம் பற்றிய இரண்டு ஆண்டுகளுக்கு ஒருமுறை நார்மன் கட்லர் மாநாட்டிற்கு" (The first biennial Norman cutler conference on South Asia literature) இவர் பெயரைச் சூட்டியது.
# திருவரங்கத் திருவாயிரம்

**திருவரங்கத் திருவாயிரம்** **வண்ணச்சரபம் தண்டபாணி சுவாமி**<nowiki/>களால் இயற்றப்பட்ட ஒரு நூல். திருவரங்கம், காவிரி கொள்ளிடத்திற்கு இடையிலான வைணவத் திருத்தலம். இங்கு கோயில் கொண்ட இறைவனைப் பற்றிப் பாடப்பெற்ற நூல் இதுவாகும்.  

தலங்கள் பற்றியும் கடவுளர் பற்றியும் ஆயிரம் என்னும் பெயரிலான நூல்கள் வண்ணச்சரபம் தண்டபாணி சுவாமிகளால் பல இயற்றப்பட்டுள்ளன. தலங்கள் பற்றிச் சுவாமிகள் பாடியனவாகத் தில்லைத் திருவாயிரம், பழனித் திருவாயிரம், திருவரங்கத் திருவாயிரம் ஆகியன கிடைக்கின்றன. கடவுளர் பற்றி இவர் பாடியனவாகக் கணபதி ஆயிரம், சக்தி ஆயிரம், முருகன் ஆயிரம், சிவபெருமான் ஆயிரம், திருமால் ஆயிரம், ஞாயிறு ஆயிரம் ஆகியன கிடைக்கின்றன. தலஞ்சார் ஆயிரமாக திருவரங்கத் திருவாயிரம் அமைந்துள்ளது.  

சிற்றிலக்கிய வகைகளும் யாப்பு வகைகளும் கலந்து அமைந்த தொகுப்பாகிய ஆயிரம் என்னும் இலக்கிய வகையாக இதனைக் கருதலாம்.  

வெண்பாவந்தாதி, சீரங்க நாராயண சதகம், பசுக்காப்பு மாலை, காட்சிப்பத்து போன்ற இலக்கிய வகைமைகள் பல இந்நூலில் உள்ளன.  

## மேற்கோள்
# காலிஸ்தான் புலிப் படை



**காலிஸ்தான் புலிப்படை** ( *Khalistan Tiger Force* ) என்பது காலிஸ்தான் இயக்கத்தின் ஒரு தீவிரவாத அமைப்பாகும் . இந்த இயக்கம் பிப்ரவரி 2023 இல், இந்திய அரசாங்கத்தால் பயங்கரவாத இயக்கமாக அறிவிகபட்டது  

மே 2023 இல், இந்தியாவின் தேசிய புலனாய்வு அமைப்பு (என்ஐஏ) டெல்லியில் உள்ள இந்திரா காந்தி சர்வதேச விமான நிலையத்தில் தேடப்படும் இரண்டு நபர்களை கைது செய்தது, அவர்கள் கனடாவை தளமாகக் கொண்ட காலிஸ்தான் புலிப்படையின் "தனிப்பட்ட பயங்கரவாதி" என அர்ஷ்தீப் சிங்கின் நெருங்கிய உதவியாளர்களாக இருந்தனர். ஜூன் 2023 இல், **காலிஸ்தான் புலிப்படை** செயல்பாட்டாளர்களின் நெருங்கிய உதவியாளர் என்று கூறப்படும் ககன்தீப் சிங்கை தேசிய புலனாய்வு அமைப்பு கைது செய்தது. ககன்தீப் சிங் முன்பு ஜூலை 2021 இல் கைது செய்யப்பட்டார்
# சு. நடராசன்



**சு. நடராஜன்** (*S. Natarajan*)(பிறப்பு 10 மே, 1924) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். தஞ்சாவூர் மாவட்டத்தினைச் சேர்ந்த இவர், 1971,. 1977, 1980 ஆகிய ஆண்டுகளில் நடைபெற்ற தஞ்சாவூர் சட்டமன்றத் தொகுதிக்கான தேர்தலில் திராவிட முன்னேற்றக் கழகம் சார்பில் போட்டியிட்டு மூன்றுமுறை உறுப்பினராகத் தேர்ந்தெடுக்கப்பட்டுள்ளார்.  

## தேர்தல் செயல்பாடு
## 1971

## 1977

## 1980
# ஆனந்தன் குணசேகரன்



**ஆனந்தன் குணசேகரன்** (*Anandan Gunasekaran*) இந்தியாவைச் சேர்ந்த ஒரு தடகள விளையாட்டு வீரராவார். 1967 ஆண்டு மார்ச் 18 ஆம் நாளன்று இவர் தமிழ்நாட்டின் கும்பகோணம் நகரத்தில் பிறந்தார். பாரா-தடகள ஓட்டப்பந்தய வீரரான இவர் டி64 பிரிவில் ஆடவர் 100மீ, 200மீ மற்றும் 400மீ போட்டிகளில் பங்கேற்கிறார். பல பன்னாட்டு போட்டிகளில் இவர் இந்தியாவின் சார்பாக பங்கேற்று விளையாடி வருகிறார். 2018 ஆம் ஆண்டு அக்டோபர மாதம் இந்தோனேசியாவின் ஜகார்த்தாவில் நடைபெற்ற ஆசிய பாரா விளையாட்டில் 400 மீட்டர் ஓட்டப்பந்தயத்தில் வெள்ளி பதக்கமும் 200 மீட்டர் ஓட்டப்பந்தயத்தில் வெண்கலப் பதக்கமும் வென்றார்.  

## மேஏற்கோள்கள்
# நுண்விலங்குகள்

**நுண்விலங்குகள்** (Animalcule) என்பது இலத்தின் மொழியில் சிறிய விலங்குகள் என்று பொருள். பாக்டீரியா, புரோட்டோசோவான்கள் மற்றும் மிகச் சிறிய விலங்குகளை உள்ளடக்கிய நுண்ணிய உயிரினங்களுக்கான தொன்மையான சொல் இதுவாகும். 17ஆம் நூற்றாண்டின் இடச்சு அறிவியலாளர் ஆன்டன் வான் லீவன்ஹூக் மழைநீரில் காணப்பட்ட நுண்ணுயிரிகளைக் குறிக்க இந்த வார்த்தையினைப் பயன்படுத்தினார்.  

நன்கு அறியப்பட்ட நுண்விலங்குகளின் வகைகள் பின்வருமாறு கொடுக்கப்பட்டுள்ளன.  

- *ஆக்டினோப்ரிசு* மற்றும் பிற கீலியோசோவா, சூரிய நுண்விலங்குகள் என அழைக்கப்படுகின்றன.
- *அமீபாப்ரோடியசு* புரோட்டியசு நுண்விலங்குகள் என்று அழைக்கப்படுகிறது.
- *நோக்டிலூகா சிண்டிலன்சு*, பொதுவாக கடல் பிரகாசங்கள் என்று அழைக்கப்படுகிறது.
- *பாராமீசியம்*, செருப்பு நுண்விலங்கு என்று அழைக்கப்படுகிறது.
- *ரோட்டிபர்கள்*, சக்கர நுண்விலங்குகள் என்று அழைக்கப்படுகின்றன.
- *இசுடென்டர்*, ஊதுகொம்பு நுண்விலங்கு என்று அழைக்கப்படுகிறது.
- *வோர்டிசெல்லா* மற்றும் பிற பெரிட்ரிச்கள், மணி நுண்விலங்குகள் என அழைக்கப்படுகின்றன.

மார்கஸ் வர்ரோவின் *ரேரம் ரஸ்டிகாரம் லிப்ரி ட்ரெஸ்ஸிலிருந்து* இந்த மொழிபெயர்ப்பின் அடையாளமாக, கி.மு. 30க்கு முன்பே இந்த கருத்து முன்மொழியப்பட்டதாகத் தெரிகிறது.<blockquote>மேலே கூறப்பட்ட காரணங்களாலும், கண்ணுக்குப் புலப்படாத சில நுண்ணிய விலங்குகள் சதுப்பு நிலங்கள் காணப்பட்டால் அங்கு இனப்பெருக்கம் செய்து, காற்றினால் பரவி, வாய் மற்றும் மூக்கு வழியாக உடலின் உட்புறத்தை அடைவதை கவனிக்கவேண்டும், ஏனெனில், இதனால் உண்டாகும் நோய்களிலிருந்து விடுபடுவது கடினமாக இருக்கும்.</blockquote>17ஆம் நூற்றாண்டில் ராயல் சொசைட்டியின் முதல் செயலாளரும், *தத்துவ பரிவர்த்தனைகளின்* நிறுவன ஆசிரியருமான ஹென்றி ஓல்டன்பர்க் கண்டுபிடித்த நுண்ணுயிரிகளை விவரிக்க வான் லீவென்ஹோக் பயன்படுத்திய இடச்சு வார்த்தைகளை மொழிபெயர்க்கவும் இந்த வார்த்தை பயன்படுத்தப்பட்டது.  

கில்பர்ட் மற்றும் சல்லிவனின் *தி பைரேட்ஸ் ஆப் பென்சான்சில்*, இந்த சொல் தலைமை தளபதி சாங் என்ற பெயரடை வடிவத்தில் தோன்றுகிறது. இதில் தளபதி இசுடான்லி 'எனக்கு நுண்விலங்குகளின் அறிவியல் பெயர்கள் தெரியும்’ எனப் பாடுகிறார்.  

இந்தச் சொல் குறைந்தபட்சம் 1879ஆம் ஆண்டின் பிற்பகுதியிலிருந்து தொடர்ந்து இருந்து வருகின்றது.
# வரைவு:திருப்பந்துருத்தி சப்தஸ்தான திருவிழா


சப்தஸ்தான என்னும் திருவிழா தஞ்சாவூர் மாவட்டம் திருவையாறு தாலுகாவை சேர்ந்த ஏழு ஊர்கள் சேர்ந்து நடக்கும் திருப்பந்துருத்தி திருவையாறு திருகண்டியூர் திருப்பலனம் திருவெற்றியூர் தில்லை ஸ்தானம் திருவேதுகுடி ஆகிய ஏழு ஊர்களும் சேர்ந்து நடத்தப்படும் திருவிழாவாகும். சித்திரை பௌர்ணமி அன்று இத்திருவிழாவானது நடைபெறும் அருகில் உள்ள ஊர் மக்கள் அனைவரும் கலந்து கொண்டு சிறப்பிப்பார்கள். ஏழு ஊர்களுக்கும் பள்ளக்கானது ஒவ்வொரு முறையும் சென்று ஏழு ஊர் பல்லகையும் அழைத்து வந்து திருவையாறு கோவிலில் விடுவர். மறுநாள் ஏழு ஊரு பல்லைக்கும் அவ்வூருக்கு அனுப்பப்பட்டு மஞ்சள் நீராட்டு விழாவையுடன் இத்திருவிழாவானது முடிவடையும் மலை வேண்டி மழைக்காக திருவிழாவானது காலம் காலமாக வழிபட்டு வருகின்றது. இஸ் திருவிழாவிற்கு சிவன் அடியார்கள் தவறாமல் கலந்து கொள்வார்கள் ஆங்காங்கே அன்னதானமும் நடைபெறும்.
# பால்யகாலசகி



**பால்யகாலசகி** (*Palyakalasaki*) என்பது மலையாள எழுத்தாளரான முகம்மது பஷீர் எழுதிய புதினம் ஆகும். இதனை மலையாளத்திலிருந்து தமிழில் குளச்சல் யூசுப் என்பவர் மொழிப் பெயர்த்துள்ளார். தோல்வியடைந்த காதலின் கதையான இதில், பஷீரின் சொந்த அனுபவங்களின் சாயலும், இசுலாமியப் பின்புலமும் உள்ளதாக அமைந்துள்ளது.  

பால்ய காலத்தில் சிநேகம், பிரேமம், காதல் போன்ற உணர்வுகள் ஓரு குறிப்பிட்ட நபர் மீது ஏற்படுகிறது. ஒளிந்துகொண்டிருக்கும் அக்காதலை எண்ணி அசைபோடும்போது, வாழ்வின் உன்னதத்தை, மகத்துவத்தை, மகிழ்ச்சியை, ஏமாற்றத்தை, பெருவலியை தருவது உளவியல். மஜீது - சுகறா இவ்விருவர்களின் பால்யகால காதல் வாழ்க்கையும், காதல் பிரிவும் இக்கதையில் இடம் பெறுகிறது.  

## கதைச் சுருக்கம்
மஜீது – சுகறா – இவ்விருவர்களின் பால்யகால சேட்டைகள், பள்ளி வாழ்க்கை, தோட்ட வேலைகள், செடி நடுதல், மரமேறி மாம்பழம் பறித்தல் இவற்றிலிருந்து தொடங்குகிறது இவர்களின் கதை. பணக்கார வீட்டுப் பையனான மஜீதுக்கும் ஏழை வெற்றிலை வியாபாரியின் மகள் சுகறாவிற்குமான பால்யகால நட்பு, காதலாக இளம்பருவத்தில் மாறுகிறது. இந்த சமயத்தில் சுகறாவின் தந்தை இறந்துப்போகிறார். சுகறாவின் கனவுகள் சிதறடிக்கப்பட்டன. மஜீது தந்தை மீது உள்ள கோபத்தில் தேசாந்திரியாக திரிகிறான். பல வருடங்கள் கழித்து வீட்டிற்கு வரும் மஜீதுக்கு பேரதிர்ச்சியாக, பணக்கார குடும்பம் கடன் காரணமாக ஏழ்மையானதை காண்கிறன். திருமண வயதை கடந்த இரு தங்கைகள், உடல்நிலை சரியில்லாத தந்தை, இதை விட கொடுமை தான் காதலித்த சுகறாவுக்கு திருமணம் ஆகிவிடுகிறது.  

வாழ்க்கை சரிவர அமையாததால் வாழ்ந்த வீட்டிற்கு திரும்ப வந்துவிடுகிறான் சுகறா.  

சுகாறாவை திருமணம் செய்ய மஜீத்துக்கு ஆசை. ஆனால் குடும்ப சூழ்நிலை, இரு தங்கைகள் திருமணம், தந்தை உடல்நிலை, இது அனைத்தும் சரியான பிறகு திருமணம் செய்துகொள் என மஜீது தாய் கூறிவிடுகிறார். எனவே வெளியூருக்கு வேலைக்கு செல்கிறான் மஜீது. புறப்படும் போது சுகறாவிடம் தன் வீட்டுப் பொறுப்புகளை ஒப்படைத்து விட்டுச் செல்கிறான். பேருந்தில் ஏறும் போது சுகறா மஜீதிடம் ஏதோ சொல்ல முயற்சி செய்கிறாள் அதற்குள் பேருந்து புறப்பட்டு விட்டது .  
வெளியூரில் வேலைசெய்து கொண்டிருந்தபோது எதிர்பாராத விதமாக மஜீது தனது வலது காலை இழக்கிறான். அதனால் அவனது வேலை பறிபோனது . இறுதியாக ஒற்றைக் காலோடு ஒரு உணவு விடுதியில் பாத்திரம் கழுவும் வேலை செய்கிறான். ஒருநாள் காலை வேளையில் வீட்டில் இருந்து கடிதம் வருகிறது. அக்கடிதத்தில் சுகறா இறந்துவிட்டதாக தகவல் வகிறது. அக்கடிதத்தை வாசிக்கும் போது உலகமே அமைதியாக மாறிவிட்டது போல இருந்தது. தனது வாழ்க்கையே முடிந்து விட்டது போல எண்ணுகிறான். பின்பு தனது குடும்பம் தன்னை நம்பி உள்ளதை உணர்ந்து. தன் வாழ்க்கையே தொடருகிறான் மஜீது. "சுகறா கடைசியாக சொல்ல நினைத்தது எதுவாக இருக்கும்?" என்ற மஜீதின் எண்ணத்தோடு கதை முடிகிறது.  

## திரைப்படங்கள்
இந்தப் புதினத்தினை தழுவி எடுக்கப்பட்ட திரைப்படங்கள்  
- பால்யகாலசகி (1967) பிரேம் நசீர் மஜீத்தாகவும் ஷீலா சுகாறாவாகவும் நடிக்க, ஜெ. சசிகுமார் இயக்குநர்.
- பால்யகாலசகி (2014) மம்மூட்டி மஜீத்தாகவும் இஷா தல்வார் சுகாறாவாகவும் நடிக்க, புரமீத் பையானூர் இயக்கிய திரைப்படம்.
# கடாபி அரங்கம்



**கடாபி அரங்கம்** முன்பு **லாகூர் அரங்கம்** என அழைக்கப்பட்ட இந்த அரங்கம்பாகிஸ்தானின் பஞ்சாப் மாகாணம், லாகூரில் உள்ள ஒரு துடுப்பாட்ட மைதானமாகும். இது பாகித்தான் துடுப்பாட்ட வாரியத்திற்குச் சொந்தமானது. 27,000 கொள்ளளவு கொண்ட இது பாகிஸ்தானின் நான்காவது பெரிய துடுப்பாட்ட மைதானமாகும் . இது பாகித்தான் சூப்பர் லீக்கில் லாகூர் கலாண்டர்ஸின் சொந்த மைதானமாகும். கடாபி அரங்கம் பாக்கித்தானில் முதன்முதலில் நவீன ஒளிவிளக்குகளுடன் அதன் சொந்த அவசரதேவை மின் பிறப்பாக்கிகளுடன் பொருத்தப்பட்டது. பாகித்தான் துடுப்பாட்ட வாரியத்தின் தலைமையகம் கடாபி மைதானத்தில் அமைந்துள்ளது, இதனால் இது பாகிஸ்தான் தேசிய துடுப்பாட்ட அணியின் தாயகமாக விளங்குகிறது.  

இது உருசியாவில் பிறந்த பாகித்தானிய கட்டிடக் கலைஞரும் கட்டடப் பொறியியலாளருமான நசுரெதின் முராத்-கான் என்பவரால் வடிவமைக்கப்பட்டு மியான் அப்துல் காலிக் நிறுவனத்தால் 1959 இல் கட்டப்பட்டது. 1996 துடுப்பாட்ட உலகக் கோப்பை இறுதிப் போட்டியை நடத்தியபோது இந்த மைதானம் புதுப்பிக்கப்பட்டது.  

பாகிஸ்தானின் உள்நாட்டு மற்றும் சர்வதேசப் போட்டிகளுக்கு மேலதிகமாக, கடாபி அரங்கம் பாகிஸ்தான் சூப்பர் லீக்கின் பல போட்டிகளையும் நடத்தியது. முதலாவது 2017 பதிப்பின் இறுதிப் போட்டியாகும். மார்ச் 2022 இல், பிசிபி நிதி காரணங்களுக்காக கடாபி அரங்கத்தின் பெயரை புதிய அனுசரணையாளரின் பெயருக்கு மாற்றுவதற்கான செயல்முறையைத் தொடங்கியது.  

## போட்டித் தரவுகள்

### தேர்வுத்துடுப்பாட்டம்

- **அதிகபட்ச அணி ஓட்டங்கள்** : 699/5, 1989 இல் இந்தியாவுக்கு எதிராக பாகிஸ்தானால்

- **குறைந்தபட்ச அணி ஓட்டங்கள்:** 73, 2002 இல் பாகிஸ்தானுக்கு எதிராக நியூசிலாந்து.
- **அதிகபட்ச தனிநபர் ஓட்டங்கள்** : 2002 இல் நியூசிலாந்துக்கு எதிராக இன்சமாம்-உல்-ஹக்கால் 329.

### ஒருநாள் பன்னாட்டுப் போட்டி

- **அதிகபட்ச அணி மொத்தம்** : 375/3, சிம்பாப்வேக்கு எதிராக பாகிஸ்தான், 26 மே 2015.
- **குறைந்தபட்ச அணி ஓட்டங்கள்** : 75, இலங்கைக்கு எதிராக பாகிஸ்தான், 22 ஜனவரி 2009.
- **அதிகபட்ச தனிநபர் ஓட்டங்கள்** : 139*, இந்தியாவுக்கு எதிராக இஜாஸ் அகமது, 2 அக்டோபர் 1997.

### பன்னாட்டு இருபது20

- **அதிகபட்ச அணி ஓட்டங்கள்** : 209/3, பாகிஸ்தானுக்கு எதிராக இங்கிலாந்து, 2 அக்டோபர் 2022.
- **குறைந்தபட்ச அணி ஓட்டங்கள்** : 101, இலங்கைக்கு எதிராக பாகிஸ்தான், 5 அக்டோபர் 2019.
- **அதிகபட்ச தனிநபர் ஓட்டங்கள்** : 104*, தென்னாப்பிரிக்காவுக்கு எதிராக முகமது ரிஸ்வான், 11 பிப்ரவரி 2021.

## துடுப்பாட்ட உலகக் கோப்பை
இந்த மைதானத்தில் 1987 துடுப்பாட்ட உலகக் கோப்பை மற்றும் 1996 துடுப்பாட்ட உலகக் கோப்பையின் போது ஆறு ஒருநாள் பன்னாட்டுப் போட்டிகள் நடைபெற்றன. இதில் இலங்கை மற்றும் ஆஸ்திரேலியா இடையேயான 1996 இறுதிப் போட்டியும் அடங்கும்.
# காட்டு மல்லி



**காட்டு மல்லி** (தாவர வகைப்பாட்டியல்: *Jasminum abyssinicum* ; ஆங்கிலம்: Forest jasmine) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரம் *யாசுமினம் அபிசினியம்* என்ற தாவரவியல் பெயரால் அழைக்கப்படுகிறது. இவ்வினத்தாவரங்கள், மலைப்பகுதியின் உயர்மட்டத்தில் வளரும் கொடியினத் தாவர வகையாகும். இதன் தண்டுப்பகுதி 13 செ. மீ. வரை வளரும் இயல்புடையது. தண்டில் இலைகள் பச்சை நிறத்திலும், எதிர் இலையமைவு வகையில் இருக்கின்றன. பூக்களின் பெரும்பகுதி வெண்நிறமாகவும், வெளிப்புறத்தே உப்பிய நிலையிலும் இளஞ்சிவப்பு நிறம் விரவியும் காணப்படுகின்றன.  

## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  

## வாழிடம்
உயர் மட்ட காடுகளில் இவ்வினம் செழிப்பாக வளர்கின்றன. எனவேதான், இவ்வினத்திற்கு காட்டு மல்லி என பெயர் அமைந்தது.  

### பிறப்பிடம்
புருண்டி, கமரூன், எரித்திரியா, எத்தியோப்பியா, கென்யா, குவாசுலு-நதால், மலாவி, மொசாம்பிக், வட பெருவட்டாரம், உருவாண்டா, சூடான், தன்சானியா, உகாண்டா, சாம்பியா, சாயிர், சிம்பாப்வே ஆகிய நிலப்பரப்புகள், இத்தாவரயினத்தின் பிறப்பிடங்களாக அறிவிக்கப்பட்டுள்ளன.  

## வேறு பெயர்கள்
இச்சிற்றினத்தின் பெயரானது, வேறு/ஒத்த/இணைப் பெயர்களாலும் அழைக்கப்படுகின்றன. பொதுவாக, அதன் அமைப்பு, தோற்றம் கொண்டு இவைகளை இருவகைப் படுத்துகின்றனர். அவை 1. ஒருவகைய(Monotypic) ஒத்த பெயர்கள், 2. வேறுவகைய(Heterotypic) ஒத்த பெயர்கள் என அழைக்கப்படுகின்றன. ஆனால், கீழ்காணும் வேறுவகைய ஒத்த பெயர்கள் மட்டும் உள்ளன.  
1. Jasminum abyssinicum var. amplifolium <small>Fiori in Nuovo Giorn.</small> Bot. Ital., n.s., 47: 34 (1940)
1. Jasminum butaguense <small>De Wild. in Rev. Zool. Bot.</small> Africaines 9(Suppl. Bot.): 84 (1921)
1. Jasminum fraseri <small>Brenan</small> in Kew Bull. 4: 89 (1949)
1. Jasminum mearnsii <small>De Wild.</small> in Pl. Bequaert. 1: 531 (1922)
1. Jasminum rutshuruense <small>De Wild. in Rev. Zool.</small> Bot. Africaines 9(Suppl. Bot.): 85 (1921)
1. Jasminum ruwenzoriense <small>De Wild.</small> in Rev. Zool. Bot. Africaines 9(Suppl. Bot.): 87 (1921)
1. Jasminum wittei <small>Staner</small> in É.A.J.De Wildeman, Contr. Fl. Katanga, Suppl. 4: 80 (1932)
1. Jasminum wyliei <small>N.E.Br.</small> in Bull. Misc. Inform. Kew 1909: 419 (1910)

## இவற்றையும் காண்க
- தாவரவியல் அருஞ்சொல் விளக்கத்தொகுதி
- இலத்தீன் கிரேக்க அறிவியற்பெயர்ப் பட்டியல்
- தாவரவியலாளர் பெயர்சுருக்கப் பட்டியல்
- மல்லிகை இனங்களின் பட்டியல்
- சங்ககால மலர்கள்
# பேபி தேவி



**பேபி தேவி** (Baby Devi) இந்தியாவின் சார்கண்டு மாநிலத்தைச் சேர்ந்த ஓர் இந்திய அரசியல்வாதி ஆவார். இவர் பேபி **மஹ்தோ** என்றும் அழைக்கப்படுகிறார். சூலை 4, 2023 முதல் இரண்டாவது ஹேமந்த் சோரன் அமைச்சகத்தில் மதுவிலக்கு மற்றும் கலால் துறை அமைச்சராக பணியாற்றுகிறார். பேபி தேவிக்கு முதலில் கல்வித் துறை வழங்கப்பட்டது, ஆனால் சில சிக்கல்களால் திரும்பப் பெறப்பட்டது. இவர் ஜார்கண்ட் முக்தி மோர்ச்சாவின் உறுப்பினர். தேவி முன்னாள் அமைச்சர் ஜகர்நாத் மஹ்தோவின் மனைவி ஆவார்.  

## அரசியல்
2023-ல் தும்ரி சட்டமன்றத் தொகுதிக்கு நடைபெற்ற இடைத்தேர்தலில், சார்க்கண்ட் சட்டமன்ற உறுப்பினராக 17000 வாக்குகள் பெற்று அனைத்து ஜார்கண்ட் மாணவர் சங்கத்தின் தேசிய ஜனநாயகக் கூட்டணியின் பிரதிநிதியான யசோதா தேவியைத் தோற்கடித்து சட்டமன்ற உறுப்பினர் ஆனார்.  

## தனிப்பட்ட வாழ்க்கை
பேபி தேவி ஜகர்நாத் மஹ்தோவை மணந்தார்.
# Module:Side box/styles.css

/* */  
.side-box {  
margin: 0;  
box-sizing: -box;  
: solid var(---color-base, #a2a9b1);  
font-size: 88%;  
line-height: 1.25em;  
background: var(--background-color-neutral-subtle, #f8f9fa);  
display: flow-root;  
}  

.side-box-abovebelow,  
.side-box-text {  
padding: 0.25em 0.9em;  
}  

.side-box-image {  
/* @noflip */  
padding: 0 0.9em;  
text-align: ;  
}  

.side-box-imageright {  
/* @noflip */  
padding: 0.9em 0;  
text-align: ;  
}  

/* roughly the skin's sidebar + size of side box */  
@media (min-width: ) {  
.side-box-flex {  
display: flex;  
align-items: ;  
}  

.side-box-text {  
flex: 1;  
}  
}  

@media (min-width: ) {  
.side-box {  
width: ;  
}  

.side-box- {  
/* @noflip */  
clear: ;  
/* @noflip */  
float: ;  
/* @noflip */  
margin-: 1em;  
}  

/* derives from mbox classes, which do not float in mbox-small-  
- so far as I can tell, that was a deliberate decision, since only .ambox
- supports mbox-
- /
.side-box- {  
/* @noflip */  
margin-: 1em;  
}  
}
# வார்ப்புரு:WCSP/doc



## Usage
: Use this template to add a citation or link to the World Checklist of Selected Plant Families database (WCSP) by providing the name of a taxon.  
: There are multiple databases provided by Kew Gardens (see this list).  

## Syntax
If the current page has a taxon name and WCSPF id in Wikidata:  
: <syntaxhighlight lang="wikitext"></syntaxhighlight>  
or  
: <syntaxhighlight lang="wikitext"></syntaxhighlight>  

To link directly to a specific taxon:  
: <syntaxhighlight lang="wikitext"></syntaxhighlight>  

OR  
To link to a search page of matching taxa:  
: <syntaxhighlight lang="wikitext"></syntaxhighlight>  

If is not supplied, it defaults to <code>cs1</code>.  

## Samples
;Linking directly to a specific taxon:  

;Linking to taxon search results  

## Parameters
- **taxon**
:: The taxon to search  
:: **Ex:** (for the Philyra): *Philyra*  
- **nameid**
:: This is the last number in the URL of the taxon  
:: **Ex:** http://apps.kew.org/wcsp/namedetail.do?name_id=**152054**  
:: **Ex:** (for genus Philyra): *152054*  
- **taxonToDisplay** (optional)
:: The taxon name to display in the link (useful for genera that must be displayed in italic) You can include the author outside of your own italics.  
:: (If you don't supply taxonToDisplay, the link label will be the existing PageName. Link will still work.)  
:: **Ex:** (for the Philyra): **  
- **validity** (optional)
:: If the taxon is considered as unaccepted or synonym by Kew, add **nv**.  
:: **Sample** (for Caryopteris divaricata): *nv*  

## Use samples
:* *Brocchinia*, *Acanthostachys*
# அல்கா மொஹந்தி



**அல்கா மொஹந்தி** ஒடிசா சட்டமன்ற உறுப்பினரும் இந்திய அரசியல்வாதியும் ஆவார். இவர் மேலவை உறுப்பினரும் சபாநாயகருமான கிஷோர் குமார் மொஹந்தியின் மனைவி ஆவார். அல்கா மொஹந்தி பிரஜராஜ்நகர் சட்டமன்றத் தொகுதியிலிருந்து ஒடிசா சட்டமன்ற உறுப்பினராக பிஜு ஜனதா தளம் கட்சியின் சார்பில் நின்று வெற்றிபெற்றார்.
# ஆத்திரேலியத் துடுப்பாட்ட அணியின் இந்தியச் சுற்றுப்பயணம், 2023


ஆத்திரேலியாவின் ஆண்கள் துடுப்பாட்ட அணி 2023 செப்டம்பர், நவம்பர். திசம்பர் மாதங்களில் இந்தியாவில் மூன்று ஒருநாள் பன்னாட்டுப் போட்டிகளிலும், ஐந்து பன்னாட்டு இருபது20 போட்டிகளிலும் விளையாடியது. ஒருநாள் போட்டித்தொடர்கள் இரு அணிகளினதும் 2023 துடுப்பாட்ட உலகக்கிண்ணத் தொடருக்கான பயிற்சிப் போட்டிகளாக அமைந்தன.  

## அணிகள்
| ப.ஒ.நா | இ20ப | ப.ஒ.நா | இ20ப |  |
| --- | --- | --- | --- | --- |
| * கே. எல். ராகுல் (த, இ.கா)
* ரவீந்திர ஜடேஜா (து.த)
* ரவிச்சந்திரன் அசுவின்
* ஜஸ்பிரித் பும்ரா
* ருதுராஜ் கெயிக்வாட்
* சுப்மன் கில்
* சிரேயாஸ் ஐயர்
* இசான் கிசான் (இ.கா)
* விராட் கோலி
* பிரசித் கிருஷ்ணா
* ஹர்திக் பாண்டியா
* அக்சார் பட்டேல்
* முகம்மது சமி
* ரோகித் சர்மா
* முகமது சிராஜ்
* வாசிங்டன் சுந்தர்
* ஷர்துல் தாகூர்
* திலக் வர்மா
* குல்தீப் யாதவ்
* சூர்யகுமார் யாதவ் | * சூர்யகுமார் யாதவ் (த)
* ருதுராஜ் கெயிக்வாட் (து.த)
* சிரேயாஸ் ஐயர் (து.த)
* ரவி பிசுனோய்
* சிவம் துபே
* யசஸ்வி ஜைஸ்வால்
* அவேசு கான்
* இசான் கிசான் (இ.க)
* பிரசித் கிருஷ்ணா
* முக்கேசு குமார்
* அக்சார் பட்டேல்
* சித்தேசு சர்மா (இ.க)
* அர்ச்தீப் சிங்
* ரிங்கு சிங்
* வாசிங்டன் சுந்தர்
* திலக் வர்மா | * பாட் கம்மின்ஸ் (த)
* சோன் அபொட்
* அலெக்சு கேரி (இ.கா)
* நேதன் எல்லிஸ்
* கேமரன் கிரீன்
* ஜோஷ் ஹேசல்வுட்
* யோசு இங்கிலிசு (இ.கா)
* இசுப்பென்சர் யோன்சன்
* மார்னஸ் லபுஷேன்
* மிட்செல் மார்ஷ்
* கிளென் மாக்சுவெல்
* தன்வீர் சங்கா
* மத்தியூ சோர்ட்
* ஸ்டீவ் சிமித்
* மிட்செல் ஸ்டார்க்
* மார்கஸ் ஸ்டோய்னிஸ்
* டேவிட் வார்னர்
* ஆடம் சம்பா | * மேத்தியு வேட் (த)
* சோன் அபொட்
* ஜேசன் பேரன்தோர்ஃப்
* டிம் டேவிட்
* நேதன் எல்லிஸ்
* ஆரன் கார்டி
* திராவிசு கெட்
* யோசு இங்கிலிசு (இ.க)
* 
இசுப்பென்சர் யோன்சன்

* கிளென் மாக்சுவெல்
* கேன் ரிச்சர்ட்சன்
* தன்வீர் சங்கா
* மேத்தியூ சோர்ட்
* ஸ்டீவ் சிமித்
* மார்கஸ் ஸ்டோய்னிஸ்
* 
டேவிட் வார்னர்

* ஆடம் சம்பா | } |
ரோகித் சர்மா, ஹர்திக் பாண்டியா ஆகியோர் மூன்றாவது பன்னாட்டு ஒருநாள் போட்டிக்கு இந்தியாவின் தலைவராகவும், துறைத்தலைவராகவும் முறையே பணியாற்றுவார்கள்  

## பஒநா தொடர்
### 1-ஆவது பஒநா

### 2-ஆவது பஒநா

### 3-ஆவது பஒநா

## இ20ப தொடர்
### 1-ஆவது இ20ப

### 2-ஆவது இ20ப

### 3-ஆவது இ20ப

### 4-ஆவது இ20ப

### 5-ஆவது இ20ப
# வரைவு:சௌனக ரிசி தாஸ்



**சௌனக ரிசி தாஸ்** (, பிறப்பு 18 பிப்ரவரி 1961**)** என்பவர் இந்துமத ஆய்வுகளுக்கான ஆக்சுபோர்டு மையத்தில் (Oxford Centre for Hindu Studies) இயக்குனராக உள்ளார். இந்த மையத்தை தொடங்கியதிலிருந்து இவர் இந்த பதவியை வகித்து வருகிறார், 1997ஆம் ஆண்டில் இப்பதவியை ஏற்றார். இவர் கல்வி, இறையியல் ஒப்பீட்டு, தகவல் பரிமாற்றம் மற்றும் தலைமைத்துவம் ஆகியவற்றில் ஆர்வமுடையவர். 2013இல் இந்திய அரசு இவரை ஆரோவில் அறக்கட்டளையின் பன்னாட்டு ஆலோசனைக் குழுவில் அமர்த்தியது. ரிஷி தாஸின் மனைவி கேசவா 27 வயதில் டிசம்பர் 2013 இல் காலமானார்
# தலைமூடி மைனா



**தலைமூடி மைனா** (*Helmeted myna*)(*பேசிலோரினிசு கேலேட்டசு*) என்பது இசுடர்னிடே குடும்பத்தில் உள்ள ஒரு மைனா சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி.  

## விளக்கம்
தலைமூடி மைனா என்பது கறுப்பு நிறத்தில் காணப்படும். இதன் முகத்தில் வெள்ளைப் புள்ளிகளுடன் குறிப்பிடத்தக்கத் தலைக்கவசம் போன்ற தலை மூடி முகடு போன்று காணப்படும்.  

## வாழ்விடம்
இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் சதுப்பு நிலங்கள் ஆகும் . இது வாழ்விட இழப்பால் அச்சுறுத்தப்படுகிறது.
# ஆர். பி. வி. எஸ். மணியன்

**ஆர். பாலவேங்கட சுப்பிரமணியன்** (சுருக்கமாக:**ஆர். பி. வி. எஸ். மணியன்**), ஆன்மீகப் பேச்சாளர் மற்றும் எழுத்தாளர் ஆவார். இவர் முன்னர் விசுவ இந்து பரிசத்தின் தமிழ் மாநில தலைவராக இருந்தவர். இவர் திருச்சி செயிண்ட் ஜோசப் கல்லூரியில் படித்த பாலவேங்கட சுப்பிரமணியன், தமிழ்நாடு அரசின் வணிக வரித்துறையில் பணியாற்றினார். படிக்கும் காலத்திலிருந்தே இவருக்கு விவேகானந்தர் மீது ஈடுபாடு இருந்ததால், அவரது கொள்கைகளைப் பரப்பும் பணியில் ஈடுபடுவதற்காக வேலையை விட்டார்.  

கன்னியாகுமரியில் 1970ம் ஆண்டில் விவேகானந்தர் நினைவு மண்டபம் அமைக்கும் பணி நடைபெற்றபோது, ராஷ்டிரிய சுயம்சேவாக் சங்கம் சார்பில் நன்கொடை திரட்டம் பணியில் ஆர். பி. வி. எஸ். மணியன் தீவிரமாக ஈடுபட்டார். 1970களில் விவேகானந்த கேந்திரம் சார்பில் மாணவர்கள் மத்தியில் தீவிரமாகப் பேசி வந்த மணியன், 1980ஆம் ஆண்டுவாக்கில் தமிழ்நாடு விசுவ இந்து பரிசத் அமைப்பில் இணைந்தார்.  

ஆர். பி. வி. எஸ். மணியன் 11 செப்டம்பர் 2023 அன்று *பாரதியும் விவேகானந்தரும்* என்ற தலைப்பில் சென்னை தியாகராய நகரில் உள்ள பாரதிய வித்தியா பவன் கிளையில் உரையாற்றினார். சனாதன தர்மத்தை ஆதரித்துப் பேசிய மணியன், சர்ச்சைக்குரிய விதத்தில் திருவள்ளுவர் மற்றும் அம்பேத்கரைக் குறித்துப் பேசினார். இதனால் காவல்துறையால் 14 செப்டம்பர் 2023 அன்று கைது செய்யப்பட்ட ஆர். பி. வி. எஸ். மணியன் சைதாப்பேட்டை நீதிமன்றத்தில் ஆஜர்படுத்தப்பட்டு 29 செப்டம்பர் 2023 வரை நீதிமன்றக் காவலில் வைக்கப்பட்டார். 3 அக்டோபர் 2023 அன்ற்ய் ஆர்.பி. வி. எஸ் மணியன் நிபந்தனை பிணையின் பேரில் நீதிமன்றத்தால் விடுவிக்கப்பட்டார்.
# துஷ்யந்த் சிறீதர்



**துஷ்யந்த் ஸ்ரீதர்** (*Dushyanth Sridhar*) (பிறப்பு: 1986) தமிழ், கன்னடம், ஆங்கிலம் மற்றும் சமசுகிருதம் மொழி எழுத்தாளரும், ஆன்மிகப் பேச்சாளரும் ஆவார். இவர் பிரம்ம சூத்திரம், பகவத் கீதை, பாகவதம், இராமாயணம், மகாபாரதம், திருப்பாவை, நாலாயிர திவ்வியப் பிரபந்தம், திருவாய்மொழி போன்ற தலைப்புகளில் ஆன்மீகச் சொற்பொழிவுகள் நிகழ்த்தியுள்ளார்.  

## வாழ்க்கைக் குறிப்பு

தமிழ் வடகலை ஐயங்கார் குடும்பத்தில், பெங்களூரில் பிறந்த துஷ்யந்த் சிறீதர் இளமையில் சமசுகிருதம் மற்றும் வேதங்களை கற்றார். பள்ளிப் படிப்பை பெங்களூர் மற்றும் சென்னையில் முடித்த துஷ்யந்த், பிர்லா தொழில்நுட்பம் மற்றும் அறிவியல் கழகத்தில் வேதியியல் பொறியியல் துறையில் 2008ம் ஆண்டில் பட்டம் பெற்றார்.  
தொழிற்சாலைகளில் சில ஆண்டுகள் பணிபுரிந்த துஷ்யந்த் சிறீதர் 2016ம் ஆண்டு முதல் மேடைகளிலும், தொலைக்காட்சிகளிலும் முழு நேர வைணவ ஆன்மீக சொற்பொழிவாளராக மாறினார்.  

துஷ்யந்த் சிறீதர் வாய்ப்பாட்டு, கர்நாடக சங்கீதம், நாட்டியம் ஆகியவைகளில் தேர்ச்சி பெற்றார். இவர் வேதாந்த தேசிகர் எனும் திரைப்படத்திற்கு கதை எழுதி நடித்துள்ளார்.
# விக்கிப்பீடியா:தமிழ் விக்கிப்பீடியா இருபதாண்டுகள்/செய்தித் தளங்களில்

## செப்டம்பர் 23, 2023 தஞ்சாவூர் தமிழ் விக்கிப்பீடியா அறிமுகப் பட்டறை
- தமிழ்ப் பல்கலையில் பிப்.28-இல் உலகத் தமிழ் விக்கிப்பீடியா மாநாடு: துணைவேந்தர் அறிவிப்பு, தினமணி, 24-செப்டம்பர்-2023
- தஞ்சை தமிழ்ப் பல்கலைக்கழகத்தில் அடுத்த ஆண்டு முதலாவது உலக தமிழ் விக்கிப்பீடியா மாநாடு, மாலை மலர், 24-செப்டம்பர்-2023
- முதலாவது உலகத்தமிழ் விக்கிப்பீடியா மாநாடு, தினத்தந்தி, 25-செப்டம்பர்-2023

## செப்டம்பர் 30, 2023 விக்கி மாரத்தான்
- விக்கிப்பீடியா:விக்கி மாரத்தான் 2023/செய்தித் தளங்களில்

## இருபதாண்டுகள்
- இருபதைத் தாண்டும் தமிழ் விக்கிப்பீடியா, இந்து தமிழ் திசை, 04-அக்டோபர்-2023
- தமிழ் விக்கிப்பீடியாவின் இருபதாண்டுகள், தினமணி, 12-அக்டோபர்-2023
# ஜூலியஸ் சீசர் (நாடகம்)


***ஜூலியஸ் சீசரின் சோகம்*** ( முதல் ஃபோலியோ தலைப்பு: ***தி ட்ராஜிடி ஆஃப் இவ்லிவ்ஸ் சீசர்*** ), ***ஜூலியஸ் சீசர்*** என்று சுருக்கமாக அழைக்கப்படுகிறது, இது வில்லியம் ஷேக்ஸ்பியரின் வரலாற்று நாடகம் மற்றும் சோகக்கதை முதன்முதலில் 1599 இல் அரங்கேற்றப்பட்டது.  

நாடகத்தில், புருடஸ் காசியஸுடன் இணைந்து ஜூலியஸ் சீசர் ஒரு கொடுங்கோலனாக மாறுவதைத் தடுக்க அவரைப் படுகொலை செய்ய சதித்திட்டத்தில் இணைகிறார். சீசரின் நண்பரான ஆண்டனி சதிகாரர்களுக்கு எதிராகச் செயல்படுகின்றார், மேலும் இதனால் ரோம் ஒரு வியத்தகு உள்நாட்டுப் போரைச் சந்திக்கின்றது.
# அபாடி பானோ பேகம்


அபாடி பானோ பேகம் அரசியலிலும் தீவிரமாக பங்கேற்றார். மேலும் கிலாபத் குழுவின் ஒரு பகுதியாகவும் இருந்தார். 1917 இல், அன்னி பெசண்ட் மற்றும் அவரது இரண்டு மகன்களை சிறையில் இருந்து விடுவிக்கும் போராட்டத்தில் இவர் இணைந்தார். 1917 ஆம் ஆண்டில், அகில இந்திய முசுலிம் லீக்கின் அமர்வுகளின் போது, இவர் மிகவும் மனதைத் தொடும் வகையில் வலிமையான உரையை நிகழ்த்தினார். இது பிரித்தானிய இந்தியாவின் முஸ்லிம்கள் மீது நீடித்த தாக்கத்தை ஏற்படுத்தியது. இவர் 1924 இல் இறக்கும் வரை சுதந்திர இயக்கத்தில் தீவிரமாக இருந்தார்  

### நினைவு அஞ்சல் தலை
14 ஆகஸ்ட் 1990 அன்று, பாக்கித்தான் அஞ்சல் அலுவலகம் அதன் 'சுதந்திரத்தின் முன்னோடிகள்' தொடரில் இவரது நினைவாக ஒரு நினைவு அஞ்சல தலையை வெளியிட்டது.